Tolong jelaskan mengenai Klasifikasi Alat Muzik dari Muzik bambu dalam bahasa melayu

SOMPOTONSompoton ialah sejenis organ mulut ataupun mouth organ yang popular di kalangan suku kaum Dusun dan Kadazan. Ianya dikatakan mempunyai kaitan rapat dengan ‘khene’ sejenis organ mulut yang terdapat di Laos.

Sompoton diperbuat daripada beberapa batang ataupun pipa buluh kecil dari jenis bambu ‘sumbiling’ yang dipotong mengikut ukuran yang diperlukan. Diperbuat dari labu air yang telah dikeringkan. Lapan batang buluh kecil disusun dalam dua lapisan dan dimasukkan kebahagian buah labu tersebut dengan menebuk. Gam kelulut digunakan untuk melekatkan batang-batang buluh tersebut juga untuk menahan angin dari keluar melalui celah-celah buluh apabila tiupan dilakukan. Salah satu daripada buluh ini tidak berfungsi hanya untuk memperseimbangkan kedudukan bentuk alat tersebut. Beberapa kepingan kecil plat buluh diletakkan pada dasar tiap-tiap tepian buluh untuk menghasilkan bunyi mengikut kod muzik yang telah ditentukan.

Sompoton juga dikenali sebagai 'SUMPOTON' tetapi nama sompoton lebih kerap digunakan oleh masyarakat di sabah. Selain itu, Sompoton mempunyai pelbagai jenis dan berbeza mengikut variasi bilangan batang bambu (Lopong) ,contohnya

Sompoton 8 lopong(batang bambu) dimainkan untuk Redeem dan bass Sahaja

Sompoton 10 lopong(batang bambu) boleh memainkan melodi,kod,redeem dan bass.

Ada juga sompoton 12,14,16 lopong dan boleh dimainkan semua lagu.